Elvira Diamanti

Elvira Diamanti është një aktore e mirënjohur shqiptare në kinema dhe teatër. Ajo u lind në Tirane më 30 nëntor 1962.

Roli i saj më i spikatur mbetet ai i Marigosë në filmin “Përrallë nga e kaluara”. Pas mbarimit të studimeve në  Institutin e Larte të Arteve, me 1986 filloi pune si aktore në Teatrin Popullor. Interpretoi kryesisht role me kahe pozitive, vajza romantike e të dashuruara, jo rrallehere edhe me fund dramatik a tragjik. Ajo mundi te japë në skenë tronditjen që vinte prej baladës ngjethese të oralit shqiptar, “Kostandinit dhe Dhoqinës”, në inskenimin e novelës Kush e solli Doruntinen të Ismail Kadaresë (1988). 

Dy vjet me vone i dha jete një personazhi tjeter kompleks, Margaritës që vinte serish nga nje tjeter novelë e  Ismail Kadaresë, Natë me hënë (1990), ku spikati për emocionalitetin poetik dhe kthjelltesinë e aktrimit te saj në figuren e krijuar. Znj. Diamanti ka luajtur edhe në 12 filma. La mbresa të forta me rolin e Marigosë të Përrallë nga e kaluara (1987). Ne vitet 2000-2007 ishte drejtore e  Teatri Kombëtar i Fëmijëve. Pas një periudhë të shkurtër pune ne Presidencë, drejton prej vitesh  Arkivin Qendror Shtetëror të Filmit ku gjatë periudhës që ajo drejtoi këtë institucion janë restauruar një serë filmash e dokumentaresh me fonde kryesisht të huaja por edhe shqiptare.

 Filmografia 

Filma:

 Ada - (2013)
 Ne dhe Lenini - (2008)
 Dasma e Sakos - (1998) 
 Kush e solli Doruntinën (1989)(teater)
 Muri i gjallë - (1989) 
 Përrallë nga e kaluara - (1987)(Marigo)
 Të shoh në sy - (1986)(Diana)
 Dasma e shtyrë - (1984) 
 Shi në plazh (1982)(teater, komedi)
 Shokët - (1982) 
 Në prag të lirisë - (1981) 
 Shoqja nga fshati - (1980)
 Radiostacioni - (1979)
 Liri a vdekje - (1979)(bashkeshortja e Cerciz Topullit)

Teatër

 Mësuesi i Letërsisë
 Shtëpia e Bernarda Albës 
 Vdekja e Dantonit

Kategoria:Lindje 1962
Kategoria:Biografi shqiptare
Kategoria:Aktorë shqiptarë
Kategoria:Njerëz që jetojnë
Kategoria:Gra në Shqipëri
Kategoria:WikiFilmat SQ 
Kategoria:Aktorë shqiptarë